राधिका मदन

राधिका मदन (जन्म १ मे १९९५) ही एक भारतीय अभिनेत्री आहे जी हिंदी चित्रपट आणि दूरदर्शनमध्ये काम करते. मदन ही स्क्रीन अवॉर्ड आणि फिल्मफेअर ओटीटी अवॉर्डसह अनेक पुरस्कारांचे मानकरी आहेत.

जीझस अँड मेरी कॉलेज, दिल्ली मधून पदवी घेतल्यानंतर, तिने दूरचित्रवाणी सोप ऑपेरा मेरी आशिकी तुम से ही (२०१४-१६) सह तिच्या अभिनय कारकीर्दीची सुरुवात केली. तिने २०१८ मध्ये विशाल भारद्वाज यांच्या पटाखा  या नाट्यचित्रपटातून चित्रपटसृष्टीत पदार्पण केले, ज्यासाठी तिला सर्वोत्कृष्ट महिला पदार्पणाचा स्क्रीन अवॉर्ड मिळाला. मदनने त्यानंतर मर्द को दर्द नहीं होता (२०१८), अंग्रेजी मीडियम (२०२०), आणि शिद्दत (२०२१) या चित्रपटांमध्ये काम केले. तिने रे (२०२१) अँथॉलॉजी चित्रपटासाठी फिल्मफेअर ओटीटी अवॉर्ड जिंकला आणि तेव्हापासून सास, बहू और फ्लेमिंगो (२०२३) या क्राईम ड्रामा मालिकेत काम केले.

 प्रारंभिक जीवन 
राधिका मदानचा जन्म १ मे १९९५ रोजी दिल्ली येथे सरायकी हिंदू कुटुंबात झाला. तिचे वडील सुजित मदान एक व्यापारी आहेत आणि तिची आई नीरू मदान चित्रकार आहेत. तिला अर्जुन मदन नावाचा मोठा भाऊ आहे. मदनने तिचे शालेय शिक्षण दिल्ली पब्लिक स्कूल, मथुरा रोड, नवी दिल्ली येथून पूर्ण केले आणि जिझस अँड मेरी कॉलेज, दिल्ली विद्यापीठ, नवी दिल्ली येथून बॅचलर ऑफ कॉमर्समध्ये पदवी प्राप्त केली.

 संदर्भ 

वर्ग:२१व्या शतकातील भारतीय अभिनेत्री
वर्ग:हिंदी दूरचित्रवाहिनी अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:इ.स. १९९५ मधील जन्म